KOMISSION ASETUS (ETY) N:o 1328/89,
annettu 16 päivänä toukokuuta 1989,
luvan antamisesta Italialle olla noudattamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1989/1990-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1989/1990-1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 12 artiklan 1 kohdan,
sekä katsoo, että
Italia on tehnyt ennen 1 päivää huhtikuuta 1989 lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä annetun asetuksen (ETY) N:o 2729/88(2), sellaisena kuin se on viimeksi muutettuna asetuksella (ETY) N:o 678/89(3), mukaisesti perustellun hakemuksen asetuksessa (ETY) N:o 1442/88 säädettyjen toimenpiteiden soveltamisalan ulkopuolelle jättämisestä viinivuodesta 1989/1990,
tämän asetuksen mukaisesti tietyissä Calabrian kunnissa sijaitsevat viininviljelyalueet ja Liguriassa koko nimitykseen "Cinque Terre" kuuluvat viininviljelyalueet, joiden maiseman ja luonnollisen ympäristön ylläpitämistä on suojeltava, pidätetään; pidätetään myös ne viininviljelyalueet, joiden osalta on tehty sato- tai tuotantoilmoitus maantieteellisen merkinnän saaneesta viinistä viinivuoden 1987/1988 Sisilian alueella, jottei kyseenalaistettaisi tämän alueen noudattamaa laatupolitiikkaa; pidätetään myös tma-laatuviinien tuottamiseen soveltuvat alueet (tietyllä määritetyllä alueella tuotetut laatuviinit), jotka sijaitsevat kukkuloilla tai vuoristoalueilla jottei tämän alueen noudattamaa laatupolitiikkaa kyseenalaistettaisi; kuitenkin tiettyjen edellä mainittujen alueiden osalta huomioidaan ainoastaan ne viiniviljelyalueet, jotka ovat saaneet nimityksensä pyyntönsä johdosta viinivuoden 1985/1986 aikana; valitut vaatimukset vastaavat asetuksen (ETY) N:o 1442/88 12 artiklan 1 ja 2 kohdassa säädettyjä; näiden alueiden viininviljelyn kokonaistuotantokyvyn määrä on alle 10 prosenttia kansallisesta viininviljelyn tuotantokyvystä, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Viinivuodesta 1989/1990 Italia voi asetuksen (ETY) N:o 1442/88 12 artiklan 1 ja 2 kohdan mukaisesti olla soveltamatta mainitussa asetuksessa säädettyjä lopullista viininviljelyaloista luopumista koskevia toimenpiteitä kaikilla liitteessä mainituilla alueilla.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä toukokuuta 1989.